Jens Hesselbjerg Christensen, klimaprofessor ved Københavns Universitet siger dog, at man ikke kan opgøre køds klimabelastning på denne måde.

- Det er en forkert måde at gøre det regnestykke op på. Man kan ikke sige, at 100 gram kød modsvarer det energiudslip, der er fra at flyve frem og tilbage til New York.

Der skal væsentlig mere kød til at flyve en tur frem og tilbage. Tallet er formentlig 10 til 100 gange større. Jens Hesselbjerg Christensen, professor ved Københavns Universitet

Jens Hesselbjerg Christensen understreger dog, at begge ting belaster klimaet, men at det er en skævvridning at sammenligne 100 gram kød med en flyvetur frem og tilbage til New York.

- Det er rigtigt, at kød såvel som flyveture har en stor CO2-belastning, men det er en skævvridning at sige, at den mængde kød kan modsvare en tur til New York.

Klimabelastningen mellem forskellige kødformer varierer meget. Oksekød belaster klimaet mere end f.eks. kyllinge- og svinekød. Til spørgsmålet om, hvor meget kød, man kan spise for at modsvare en flyvetur frem og tilbage til New York, svarer Jens Hesselbjerg Christensen: